અહાહાહા… કેટલું વિશાળ સ્ટેશન! સામે ‘ટાઇમ્સ ઓફ ઇન્ડિયા’ પછી કોર્ટ વિસ્તાર. ફ્લોરા ફાઉન્ટન, કાલાઘોડા, ગેટવે ઓફ ઇન્ડિયા, મ્યુઝિયમ, ચોપાટી, હેન્ગિંગ ગાર્ડન એમ એક પછી એક સ્થળોની મુલાકાત થઈ ગઈ. મંદિરોમાં કાલબાદેવી, મમ્માદેવી, બાબુલનાથ મંદિર, મહાલક્ષ્મી વગેરે સ્થળો જોયાં. બે માળવાળી બસ અને ટ્રામમાં બેઠા. ઇન્જિન વગરની ટ્રેનમાં બેઠા. બનેવી ચર્ચગેટ ઇરોઝ સિનેમા નજીક રહેતા. હવે તે બાજુ આવેલાં મેદાનો, હાઈ કોર્ટ વગેરે સ્થળો જોયાં. ઇરોઝ – રીગલ – મેટ્રો સિનેમાનો દબદબો હતો.